Adams is beste veiligheidsman - DieHoorn
Adams is beste veiligheidsman
Sers Alan Adams (middel) met sy trofee. By hom is kapt Morné Heunis (links) en Johan Bothma. Foto verskaf
DIE sektorbevelvoerder: landelike veiligheid van Union­dale, sers Alan Adams, is tydens die Jaarkongres van Agri Wes-Kaap aangewys as die Beste Landelike Veiligheidskoördineerder in die provinsie en so vereer vir sy bydrae tot landelike veiligheid.
Kapt Morné Heunis, SAPD-sektorbevelvoerder, sê Adams het die afgelope jaar tydens 252 dwelmope­rasies verskeie persone in hegtenis geneem. “Dit wys duidelik dat hy deur die jaar konstant besig was met po­li­siëringsaksies in die landelike gebiede.
“Hy dien die ge­meen­skap ywerig deur misdaadbewusma­kings­projekte om ’n beter en veiliger landelike om­ge­wing te ver­seker, met die klem op ouer persone en misdade teen vroue en kinders.
“Verskeie inisiatiewe is van stapel ge­stuur om voorvalle van huis­hou­delike geweld te voor­kom en mense aan te moedig om drank verantwoordelik te gebruik. Hy doen ekstra moeite om kinders te bemagtig deur bewus­ma­kingsaksies by plaasskole waar pamflette uit­­­gedeel word om skool- en waterveilig­heid, dwelm- en drank­mis­bruik en seksuele mis­drywe aan te spreek.”
ALTESAME 36 landbou-eiendomme is in die 12 maande van 1 Desember 2015 tot 30 November 2016 in die Oudtshoorn-gebied...
’n Tamaaie tamatie!!!
Piet du Toit (68), ’n inwoner van Die Palms op Oudts­hoorn, wys ’n massiewe tamatie wat hy in sy...
Hoogtepunt van ’n jaar se harde werk op sportveldWater altyd sensitiewe saak